
Lehti-ilmoitus 
seurakuntavaalien ennakkoäänestyksestä
Suomen evankelis-luterilaisessa kirkossa 15.11.2026 toimitettavien seurakuntavaalien ennakkoäänestys järjestetään 3.11.–7.11.2026 joka päivä Liljendalin seurakuntatoimisto, Eskilomintie 1 sekä Loviisan seurakuntatoimisto, Itäinen tullikatu 6, kello 9.00–18.00 sekä erikseen määrätyissä muissa ennakkoäänestyspaikoissa erikseen määrättyinä aikoina. 
Äänioikeutettu seurakunnan jäsen voi äänestää ennakkoon minkä tahansa seurakunnan ennakkoäänestyspaikassa Suomessa ilmoittautumalla vaalitoimitsijalle ja esittämällä henkilötodistuksensa tai muun riittävän selvityksen henkilöllisyydestään. 
Äänioikeutettu, jonka kyky liikkua tai toimia on rajoittunut voi äänestää kotona, mistä hänen tai hänen valitsemansa henkilön on ilmoitettava oman seurakunnan vaalilautakunnalle kirjallisesti tai puhelimitse kirkkoherranvirastoon/seurakuntatoimistoon viimeistään 30.10.2026 ennen kello 16.00. Kotiäänestyksen yhteydessä voi äänestää myös omaishoidon tuesta annetussa laissa (937/2005) tarkoitettu omaishoitaja. Kotiäänestykseen ilmoittautumislomakkeita on saatavana kirkkoherranvirastosta/seurakuntatoimistosta ja vaalien verkkosivuilta https://evl.fi/plus/hallinto-ja-talous/seurakuntavaalit/. Tavanomaisten aukioloaikojen lisäksi seurakuntatoimisto on avoinna 30.10.2026 kello 16.00 saakka. Seurakuntatoimiston puhelinnumero on 044 722 9229.
Agricolan suomalaisen seurakunnan ennakkoäänestystä koskeva kuulutus on kokonaisuudessaan nähtävänä seurakunnan verkkosivuilla (www.agricolanseurakunta.fi) ja ilmoitustaululla seurakuntatoimistossa, Itäinen tullikatu 6, 26.10.–7.11.2026 välisenä aikana.
Seurakuntavaalista ja ennakkoäänestyspaikoista löytyy myös muuta tietoa seurakunnan kotisivuilta ja osoitteesta seurakuntavaalit.fi.
Loviisa 15.9.2026
Agricolan suomalaisen seurakunnan vaalilautakunnan puolesta
Tuija-Riitta Lindholm, Puheenjohtaja 

(Pöytäkirjaan liitettävään alkuperäiseen ilmoitukseen merkitään:)
Kuulutus on ollut nähtävänä Agricolan suomalaisen seurakunnan verkkosivuilla (tarvittaessa: ja ilmoitustaululla) 26.10.–7.11.2026
Kuulutuksesta on ilmoitettu 29.10.2026 sanomalehdessä Loviisan sanomat.
Puheenjohtaja Tuija-Riitta Lindholm
